Halvdan Ljøsne

Halvdan Ljøsne (født 31. mai 1929 i Vågå, død 6. februar 2006) var en norsk billedkunstner, professor og høyskolerektor.

Studier og liv 

Ljøsne ble født i Vågå. Han studerte ved Statens håndverks- og kunstindustriskole fra 1949 til 1950 under Aage Storstein, og under Jean Heiberg ved Statens kunstakademi mellom 1950 og 1953. Han tok tok også studier i kunsthistorie ved Universitetet i Oslo fra 1950. I 1951 var han på studietur til Italia og Paris der han var elev hos H.M. Bérard, og i 1952 ble det studietur til Nederland, Belgia og Frankrike. I 1953–54 var han på fransk statsstipend ved Académie Ranson, der han studerte under G. Singier, og han tok studier i estetikk ved Sorbonne-universitetet. I 1956 fullførte han Magistergraden i kunsthistorie ved Universitetet i Oslo og det ble ytterligere reiser til Jugoslavia og Venezia. I 1957 var han på fire måneders studieopphold i Spania og I 1966 var han på seks måneders studiereise i Hellas og Tyrkia.

Ljøsne var høgskolelektor ved Norges tekniske høgskole (NTH) fra 1958 til 1967, deretter professor ved Statens kunstakademi mellom 1967 og 83, der han også var rektor i perioden 1974–77. 

I perioden på NTH var han med på å stifte arbeids- og utstillingsfellesskapet Gruppe 5. De andre kunstnerne i gruppen var hans kolleger på NTH, kunstnerne Håkon Bleken, Ramon Isern, Lars Tiller og Roar Wold. Gruppen var aktiv i perioden 1961–1970.

Fra 1983 viet han hovedsakelig sin tid til egen kunstnerisk virksomhet. De siste årene bodde han på Haslum.

Kunstnervirksomhet 

Ljøsne er representert i følgende gallerier og samlinger:

 Nasjonalgalleriet
 Nasjonalmuseet for kunst, arkitektur og design (ni verk)
 Museet for samtidskunst
 Bergen Billedgalleri
 Rolf E. Stenersens samling
 Trondheim kunstmuseum
 Stavanger faste galleri
 Moss faste galleri

Separatutstillinger (Utvalg) 
 1956 Galerie Olga Bogroff, Paris
 1960, 91 Trondhjems Kunstforening
 1962, 73 Galleri Holst Halvorsen, Oslo
 1969, 84 Galleri F15, Moss
 1971 Galleri Strømmen, Trondheim
 1978 Galleri Moderne Kunst, Oslo
 1980 Galleri HH, Lillehammer
 1981, 86 Aud Øygarden galleri, Seljord
 1984 Stavanger Kunstforening
 1987 Galleri Kampen, Oslo
 1989, 94 Galleri 87 Sandnes
 1990 Kunstnernes Hus, Oslo
 1992 Nordens hus, Tórshavn
 1993, 96, 00 Galleri Haaken, Oslo
 1997 Galleri Vikerødgården, Furnes

Gruppeutstillinger 
 1946 Debutant på Statens Høstutstilling
 1955 5 malere, Kunstnerforbundet, Oslo
 1956 Nordenfjeldske Kunstindustrimuseum, Trondheim(s.m. Grete Prytz Korsmo og Gunnar S. Gundersen)
 1956, 57, 59 Terningens utstillinger, Galleri KB, Oslo
 1961-80 Gruppe 5's utstillinger i Trondheim, Bergen, Oslo, KielKøln, Tromsø, Bryne, Moss, Holstebro, Odense
 1985 Malerne på Gløshaugen, NTH, Trondheim og Oslo
 1994 Gruppe 5's utstillinger i Hafnafjørdur, Island, Tammerfors, Finland og Trondhjems Kunstforening

Kollektivutstillinger (Utvalg) 
 1958 Nordisk abstrakt kunst, Kunstnernes Hus, Oslo
 1968 Tio nutida norska konstnärer, Hässelby Slott
 1969 Statens kunstakademi i 60 år, Nasjonalgalleriet
 1970-71 Dette betyr noe i Norge, vandreutstilling i Sverige og Norge
 1970 Norway now. The Smithsonian Institution, vandreutstillingi USA og Canada
 1970 Visuelt, Blomqvist, Oslo
 1970-72 Nordens Professorer, Galleri F15 og vandreutstillingi Sverige og Danmark
 1972 Fire i ett, utsmykking, Munch-museet
 1978 To kritikere ser tilbake, Kunstnernes Hus, Oslo
 1982 50-årene, et gjennombrudd. Høvikodden
 1982 14 malere, Kunstnernes Hus, Oslo
 1985 Sesjon, Kunstnernes Hus, Oslo
 1991 Paris-Oslo, Høvikodden
 1996 Professorene ved Statens kunstakademi, Oslo Kunstforening
 1998 Fokus 1950, Museet for samtidskunst, Oslo

Offentlige arbeider 
 1967 Veggmaleri Åsgård Sykehus, Tromsø
 1968 Veggmaleri Eidsvoll videregående skole
 1969 Veggteppe (vevet av A.Tvete). Forenede Liv, Trondheim
 1969 To veggfelt i glass, Norske Folk (UNI), Oslo. Senere ødelagt
 1972 Tre veggfelt, Oslo Yrkesskole, Sogn
 1975 Vestibyledekorasjon, Sogndal ungdomsskole
 1979 Veggmaleri, Politiskolen, Oslo
 1982 Alterbilde, Eidsvåg kirke
 1987 Veggmaleri, Rauma rådhus
 1992 Maleri, Kommunegården, Bærum
 1998 Utsmykking av alternisje, Rønvik kirke, Bodø

Referanser

Litteratur 
 Koefoed, Holger (1998) Billedkunstneren Halvdan Ljøsne i samtale med Holger Koefoed, Oslo, Labyrinth. ISBN 82-7393-100-5 Les i fulltekst

Eksterne lenker 
 Halvdan Ljøsne på Galleri Haaken

Norske malere
Rektorer ved Statens Kunstakademi
Vitenskapelig ansatte ved NTNU
Alumni fra Universitetet i Oslo
Statsstipendiater
Norske kunsthistorikere
Norske kunstprofessorer
Personer fra Vågå kommune
Personer fra Bærum kommune
Fødsler i 1929
Dødsfall i 2006